सत्यम को 327 करोड़ रुपये का घाटा  
आईटी फर्म महिन्द्रा सत्यम को 31 मार्च, 2011 को समाप्त हुई चौथी तिमाही में 327 करोड़ रुपये का शुद्ध घाटा हुआ।
आईटी फर्म महिन्द्रा सत्यम को 31 मार्च, 2011 को समाप्त हुई चौथी तिमाही में 327 करोड़ रुपये का शुद्ध घाटा हुआ। कंपनी को यह घाटा अमेरिकी बाजार नियामक सेक को सुलह के तहत किए गए भुगतान के चलते हुआ।  महिन्द्रा सत्यम के चेयरमैन विनीत नायर ने कहा,  चौथी तिमाही में भी कारोबार का बढ़ना जारी रहा और क्षमता निर्माण में निवेश किया गया। समीक्षाधीन तिमाही में कंपनी की परिचालन से आय 1,375.3 करोड़ रुपये रही।  कंपनी ने बंबई स्टॉक एक्सचेंज को दी सूचना में बताया,  कंपनी ला बोर्ड ने महिन्द्रा सत्यम को 31 दिसंबर, 2008 से 31 मार्च, 2010 तक की तिमाहियों के वित्तीय नतीजों का प्रकाशन करने से छूट दी है। इसलिए पिछली तिमाहियों के आंकड़े उपलब्ध नहीं कराए गए हैं।